Aber gnueg zu demnochere churze Fahrt simer denn ufe wunderschöne  Ussichtspunkt mitem ältischte Lüchtturm vo Australie cho. Vo dört het me ca. 80 Meter witer unde durch das glasklare Wasser bis an Bode gseh! So hemmer au einigi vo dene riesige Wasserschildchröt gseh (einehalb Meter gross). Woden langsam dMäge hän afo chnure, hemmer e Mittagsrascht igleit..und zwar ame traumhafte Plätzli.   Euse Fahrer het sogar no so Body Boards mitgnoh zum go surfe.   Do hani mr natürlich schnell eis gschnappt und bi inegsprunge. Do dr  Fahrer verzellt het, dass me an de andere Buchte nid darf bade wills so vil Haie het, sin die andere sehr zögerlich gsi. Worschinlich grad dank dems usser mir (und dr Anna ganz am Rand vom Wasser) no keini Lüt gha het, hä mir öbis fantastischs erläbt; öbbe 5 Meter vo mir äweg (und keini 15 vo dr Anna am Land) sin 2 Delfin verbi gschwumme. Es riese Erläbnis. Mr sin denn beidi!! no öbbe e Halbstund in dene traumhafte Wälle umegsurft. Me het ame richtig durch die glasklare Wälle duregseh wo sich vor einem  ufbaut hän..so öbis hani also nonie erläbt. Und mr hän denn sogar nomol e Delfin gseh, chli witer ewäg. Nochem Mittagässe ischs wider witer gange..euse Fahrer het wider neume grad am Strand aghalte, isch usgstige und het es Loch in Sand grabe. Das Loch het sich zimmlich schnell mit Wasser usem Bode gfüllt..und dä trinkt doch voll dört drus. Do isch Süesswasser Grundwasser drunter! =) Das hämmer natürlich au grad müese probiere..mhh..vil besser als ab jedem Hahne..wie halt so schön chalts Quellwasser bi eus in de  Bärge. =) Witer simer denn ane herrliche Süesswassersee gfahre. Dört hämmer plantscht und euse Guide het mr nochli Football/Rugby bibrochtdä Nationalsport do. Denn ischer plötzlich mit beidne Händ voll Schlamm" cho und het verzellt das sig öbis vom beschte fürd Hut (so Aloe Vera mässig). Au dä Tip hämmer natürlich befolgt..das heisst dAnna het mich mit einere Freud mit dem stinkende Schlamm igribe. Aber i mues säge, i ha nocher sGfühl gha i ha e Hut wie woni früsch gschlüpft bi! =)